Surah Buat Maisarah

Surah Buat Maisarah ialah sebuah siri drama televisyen Malaysia 2016 arahan Khalid Nadzri, dibintangi oleh Syatilla Melvin, Shukri Yahaya, Bella Dally dan Shah Iskandar. Siri ini ditayangkan perdana di Slot Zehra TV3 dari 20 Julai 2016 hingga 19 Ogos 2016 menggantikan Ketupat Palas Mr. Handsome.

Siri ini boleh didapati melalui penstriman dalam talian di saluran YouTube rasmi TV3.

Sinopsis
Mengisahkan mengenai seorang gadis Melayu, Maisarah atau Sara (Syatilla Melvin) yang mengagungkan budaya barat hanya kerana pernah menetap di Amerika untuk beberapa tahun. Merasakan dirinya hebat dan lebih moden, kelakuan dan percakapan Sara sering sahaja menjengkelkan orang disekelilingnya. Sara terpaksa pulang ke Malaysia, kerana ayahnya Dato’ Mustafa (Azri Iskandar) tidak suka dengan cara hidup Sara di sana yang suka berjoli dan bergaul bebas. Sara juga perlu bekerja di syarikat milik Dato’ Mustafa jika dia mahu mendapatkan wang untuk berbelanja dan membantu Zalikha (Bella Dally), adiknya yang telah bertungkus lumus menguruskan syarikat selama ketiadaan Sara.

Perangai kasar dan sombong Sara turut menjengkelkan pekerja di Indah Cipta, lebih-lebih lagi Nazim (Shukri Yahaya) seorang arkitek muda di syarikat itu. Nazim tidak senang melihat kelakuan Sara dan mula menghantar surah-surah Al-Quran sebagai teguran kepada Sara. Nazim tidaklah membenci Sara, namun setelah Sara cuba merosakkan kebahagiaan rumah tangga sepupunya Suraya, Nazim perlu bertindak lebih keras hanya untuk menyedarkan Sara. Fikri (Mohd Aszerul bin Nizam (Beego)) merupakan bekas teman lelaki Sara sebelum ke luar negara. Tanpa diketahui Sara, Fikri hanya mahu menggunakan Sara bagi mendapatkan modal untuk memulakan perniagaaanya.

Meskipun serangan Nazim boleh dianggap kasar, namun dia cuma mahu menyedarkan Sara bahawa apa yang dilakukannya itu tidak betul dan keterlaluan. Akan tetapi, teguran Nazim hanya menambah bara dan membuatkan Sara merasa lebih tercabar sehingga memecat Nazim dan terus berhubungan dengan Fikri. Bagaimanakah nasib Nazim dan berjayakan dia mengubah Sara?

Pelakon

Pelakon utama

Syatilla Melvin sebagai Maisarah
Shukri Yahaya sebagai Saiful Nazim

Pelakon pembantu
Bella Dally sebagai Zalikha
Shah Iskandar sebagai Zahir
Azri Iskandar sebagai Dato Mustafa
Zarina Zainuddin sebagai Datin Zuraida
Beego sebagai Fikri
Ieka Zulkifli sebagai Suraya
Ku Faridah sebagai Umi

Rujukan

Drama Melayu 2016
Rancangan TV3